JohanHeinsen/ENO huggingface dataset:
Odense Adresse-Contoirs Efterretninger, 1836-04-02
Videnskabelighed. Som et mærkeligt Beviis paa den almene Jnteresse, Statens og in Specie Statshuusholdningens Anliggender i den senere Tid hos os have tildraget sig, fortjener at bemærkes, at det af Grosserer Nathanson, i Februar Maaned publicerede 46 Ark store Værk: "Historisk statistisk Fremstilling af Danmark National- og StatsHuusholdning, paa nogle faa Exemplarer nær, allerede er udsolgt, saa at Trykningen af et andet Oplag snart vil blive begyndt. Hr. Universitetsboghandler Reizel vil, som Man erfarer, for at lette Kjøberne Anskaffelsen af et Værk af saa betydeligt Omfang, udgive dette andet Oplag hefte viis, og dersom Forfatteren maatte finde sig foranlediget til at vedføre denne nye Udgave enkelte Oplysninger, ville disse da som Tillæg uden Betaling vorde overladte Kjøberne af første Udgave.
Odense Adresse-Contoirs Efterretninger, 1836-04-02
Bladet Dansk Almeenlæsning, udgivet af Dr. og Prof. Ursin, har nu bestaaet et Aar og Jngen vil nægte den ærede Udgiver bejaende Svar paa, om han har vidst at forbinde det Lærerige med det Jnteressante, samt udbrede sunde og nyttige Kundskaber ved at behandle almeen interessante Gjenstande paa en Maade, der gjør dem tilgiængelige for Enhver. Desmere maa det beklages, at Bladets Afsætning, uagtet Jntet er sparet paa at udstyre det anstændigt og Prisen er ansat saare lavt, hidtil ikke dækker de dermed forbundne Udgivter, hvorfor April Qvartal vil fortsættes paa Udgiverens eget Forlag, i Haab om, at det efterhaanden vil vinde flere og flere Læsere, jo meere det bliver udbredt. - (For at virke Sit hertil, modtages fremdeles Subskription paa Adressekontoirets Boglade i Odense, hvorfra Bladet, der udkommer ugentlig, uden Ophold vorder Abonnenterne tilstillet.)¬
Odense Adresse-Contoirs Efterretninger, 1836-04-02
J No. 13 af nysnævnte Blad meddeles en kort Levnetsbeskrivelse af den for sit lyse Hoved, sjeldne Kundskaber, og redelige Færd almeenagtede Medborger, Johannes Jver Bruun, Eier af Fabrikken Bruunshaab ved Viborg, som berøvedes Fædrelandet, Familie, Venner og Bekjendte ved en altfor tidlig død den 26 Januar sidstl., i sin feireste Manddoms=Alder (see Avisen No. 20, S. 78). J. J. Bruun, en Søn af den i Aaret 1827 afdøde Justitsraad Ridder Bruun, var født i Fredericia den 28 Juni 1795. Hans utrættelige Virksomhed bragte Fabrikken dertil, at den i de sidste 4 a 5 Aar frembragte aarligen omtrent 30,000 Alen Klæde; siden dens Begyndelse er i Alt frembragt 240,000 Alen. Endnu en betydelig Udvidelse forestod Fabrikken, idet den skulde forbindes med et lignende Anlæg paa Kongsberg i Norge; thi et Par Postdage efter Bruuns Død indløb det endelige Svar fra det norske Finants=Departement, hvorved den ophævede Kongsbergske Klædefabriks Bygninger med Jnventarium bleve ham paa visse Vilkaar overladte. - Vel nævntes han ei med nogen Titel - slutter Anmeldelsen, der er samlet af Hr. Pastor Ursin i Viborg - ei heller har han noget Ærestegn, Sligt var ei Gjenstand for endog hans lønligste Attraae; men, dersom en udbredt og for Mange heldbringende Driftighed, dersom en virksom Jnteresse for det Almindeliges Vel, forenet med Velvillie og Retskaffenhed, overantvorder den Hedengangne til Efterkommeres taknemmelige Erindring, da vil Johannes Bruun længe ihukommes i den Egn, hvorhan paa den golde Hede samlede en Mængde lykkelige Mennesker omkring sig, og hans Navn blive undsletteligt i dansk Jndustries og Vindskibeligheds Aarbøger."
Odense Adresse-Contoirs Efterretninger, 1836-04-02
Tildragelser. Løverdagen den 19 Marts, om Aftenen Kl. mellem 7 og 8, opkom Jld i en Kjøbmand Hage tilhørende Gaard i Stege. En Udbygning, hvori Jlden udbrød, blev tilligemed et tilstødende Kornmagasin lagt i Aske; det øvrige af Gaarden blev reddet ved Brandkorpsets Raskhed og ufortrødne Anstrængelse.
Odense Adresse-Contoirs Efterretninger, 1836-04-02
J Mandags Nat, omtrent Kl. 3, udbrød der Jld i Magstræde i Kjøbenhavn i et Brændeviinsbrænderie, som dog ved den tilkomne Hielp strax blev slukket.
Odense Adresse-Contoirs Efterretninger, 1836-04-02
Blandinger. J Søndags feiredes paa Bellevue den af 2det Landdistricts Vælgere berammede Fest til Ære for deres fra Stænderforsamlingen hjemkomne Deputerede, Kammerraad Drewsen. Som Præsidenter ved Festen fungerede Dhrr. Grosserer Fiedler, Møller Lund og Nelthrop. Selskabet, der talte omtrent 120 Personer, bestod deels af Districtets Vælgere, hvoriblandt et ikke ringe Antal af Bondestanden, deels af Medborgere fra Kjøbenhavn og Omegnen, hvem den almene Høiagtelse for den Hædrede eller nøiere personligt Bekjendtskab havde foranlediget til at slutte sig til hines Tal. Efterat den første Skaal var udbragt af Grosserer Fiedler for Hs. Majestæt Kongen, gjaldt den næste den hædrede Deputerede, og efter Afsyngningen af en til Skaalen digtet Sang apostropherede Hr. Pastor Høegh, Forsamlingen i et Foredrag, som optoges med levende Bifald. Som en Prøve af den i Kjøbenhavnsposten meddeelte udførlige Beretning maa følgende tjene: "Vel har Døren været lukket, men af det, der er kommet til vor Kundskab, vide vi nok, for at erkjende den ærede Deputeredes Dygtighed og Utrættelighed. Hvor ofte har Man ikke i Stændertidenden læst Navnet Drewsen? Hvor mange forstandige, og dog saa besindige, hvor mange djærve og dog saa locale Ord af ham, have vi ikke læst og atter læst med Glæde, naar han enten i de mange Committeer, af hvilke han var Medlem, blev kaldet til at give Raad med Hensyn til de kongelige Propositioner, eller naar han brugte den Ret, som vi vel allerede nu maae ansee som det kostbareste Klenodie i den store kongelige Gave til Folket, jeg mener naturligviis Petitionsretten, naar han siger jeg, efter Kongens Villie brugte den til at bringe hans trofaste Folks Ønsker ind for hans Trone?" Jblandt andre nævnede han den ærede Deputeredes indbragte Petition om Forandring i Veivæsenet og Frireiser, Byrder, der fast have knuget Bonden til Jorden." Og endskjøndt Jngen kan nægte, at det er en saare herlig Ting at reise udenlands, saa vil dog Jngen undre sig over, om Bonden ikke finder det synderlig bevendt, saaledes at kjøre Jorden rundt, og derhos dog - blive hjemme. Men jeg skal ikke trætte dem længer m. H., men kun, som jeg smigrer mig med, udtale Alles Dom i disse saa Ord: "Manden er prøvet og befunden tro. Sluttelig haabede Proponenten at udtale alle Tilstædeværendes Ønske i disse Ord: "Gid Kraft og Styrke og Livlighed bevare den ærede Deputerede for dette Valgdistrikt til, oftere og gjentagne Gange at nedlægge ligesaa rige Gaver paa et skjønsomt Fædrelands Altar.
Odense Adresse-Contoirs Efterretninger, 1836-04-02
J en Løverdagen den 26 Marts stedfunden Forsamling, af 28de Mai=Selskabet besluttedes eenstemmigen, at indbyde Kjøbenhavns tolv Deputerede til at bivaane Festen den 28 Mai næstkommende, som herved og ved at være den første efterat Stænder=Jnstitutionen er traadt i Virksomhed, vil erholde forhøiet Jnteresse.
Odense Adresse-Contoirs Efterretninger, 1836-04-02
Den Kompliment torde Stænderforsamlingen dog maaskee frabede sig.
Odense Adresse-Contoirs Efterretninger, 1836-04-02
Kjøbenhavnsposten er nu selv kommen under Forfølgelse.
Odense Adresse-Contoirs Efterretninger, 1836-04-02
Foruden den lige vittige og skarpe Tiltale i den flyvende Post," er i "Dagen" opstaaet en Mentor, som har aabnet Feldttoget med fire Salver under Overskrift: "Om Kjøbenhavnspostens Sandhedskjærlighed og Liberalisme."
Odense Adresse-Contoirs Efterretninger, 1836-04-02
Forfatteren, som, for at forebygge urigtige Gisninger, har forsmaaet Anonimiteten, er en theologisk Kandidat J. Hansen. De, som ønske nærmere at kjende Jndholdet, henvises til No. 72, 73, 75 og 76 af Bladet selv. Alle disse Udfald troer Kjøbenhavnsposten klogelig at fortjene sine Abonnenteres Tak for, at den ikke besvarer. Men da ogsaa denne Fredelighed kan drives for vidt, tilføler den: Naar det til Oplysning af en Sag eller et enkelt Faktum maatte være nødvendigt at tale, skulle Vi visselig ikke tie; men at indlade Os paa en Polemik, der enten hænger sig ved enkelte Udtryk i en Artikel eller med fræk Pøbelagtighed bevæger sig paa Personlighedens Gebeet, vilde være et Brud paa den Agtelse, Vi skylde vore Læsere og Os selv."- En Beslutning, som virkelig fortjener at roses, jo mindre den hidtil har været fulgt.
Odense Adresse-Contoirs Efterretninger, 1836-04-02
Den paa Grund af en betydelig Kasse=Defraudation fra Sverrig bortrømte Secretair Rodil er bleven paagrebet i det Lauenborgske og kom den 21 Marts med Dampskibet under Eskorte til Kjøbenhavn, hvorfra han vil blive udleveret til vedkommende svenske Autoriteter. 16de. Hel
Odense Adresse-Contoirs Efterretninger, 1836-04-02
Odense. Den kjøbenhavnske Brevpost for i Onsdags, som ellers pleier at indtræffe hertil om Eftermiddagen, ankom først Aften omtrent Kl. 11, sandsynlig en Følge af, at Dampskibsfarten for Tiden er afbrudt. Veiret har iøvrigt den samme ustadige Karakteer med daglig Regn og Storm, som igaar endog var orkanagtig af Nordvest.
Odense Adresse-Contoirs Efterretninger, 1836-04-02
Prædikanterne paa 1ste Paaskedag: J St. Knuds Kirke: til Froprædiken, Kl. 6 1/2, Hr. Cand. theol. J. Langhoff, til Høimesse Hr. Stiftsprovst Ortwed; til Aftensang Hr. Student, og Lærer Brohm. - J Frue Kirke: Hr. Pastor Steenbuch. - J St. Hans Kirke: Hr. Pastor Westengaard. - J Hospitalet: Hr. Cand. theol. J. Langhoff, Kl. 8 1/2.
Odense Adresse-Contoirs Efterretninger, 1836-04-02
Prædikanterne paa 2den Paaskedag: J St. Knuds Kirke: til Høimesse Hr. Pastor Wiberg; til Aftensang Hr. Stud. theol. F. Wiberg. - J Frue Kirke: Hr. Pastor Borch. St. Hans Kirke. Hs. H. Hr. Biskop Dr. Faber. - J Hospitalet: Hr. Stud. theol. F. Wiberg, Kl. 8 1/2.
Odense Adresse-Contoirs Efterretninger, 1836-04-02
AVERTISSEMENTS. Det danske Missionsselskab.
Odense Adresse-Contoirs Efterretninger, 1836-04-02
Da Stiftets Biskop gunstigst har tilmeldt Direktionen, at han fra samtlige Distriktsprovster i Stiftet har modtaget Forsikkring om, at de velvilligen ville paatage sig den Uleilighed, fra vedkommende Sognepræster at modtage, saavel Bidrag til Missionskassen, som Betalingen for Missions bladet, og derefter aflevere disse, til Jndsendelse til Selskabets Hovedkasserer i Kjøbenhavn Hr. Kjøbmand P. Meilsøe, enten gjennem H. H. Biskoppen selv, eller hvem ellers hertil erklærer sig villig, saa bekiendtgjøres saadant for de ærede Kontribuentere og Subskribentere paa Bladet og andre Selskabets Velgjørere i Fyens Stift, med Anmodning om, at de godhedsfuld af denne, herved betegnede Vei, saafremt de ikke allerede have valgt en anden, ville tilstille os de Missionskassen tiltænkte Gaver, saavelsom Subskriptions=Beløbet for Bladet.
Odense Adresse-Contoirs Efterretninger, 1836-04-02
Direktionen for det danske Missionsselskab, den 17 Marts 1836. Med høie Øvrigheds Tilladelse have Undertegnede den Ære, i Begyndelsen af næste Uge at give en Forestilling her paa Theatret, af følgende Jndhold: Herren og Slaven, Drama i 2 Acter, af Friherre v. Zetlitz. Skuespilleren imod sin Villie, Lystspil i 1 Akt af Kotzebue. List og Pflegma, Vaudeville i 1 Akt. Forestillingsdagen bekjendtgjøres ved Plakater. Paa Grund af den Yndest og Velvillie, hvorpaa det ærede Publikum har givet os saamange Beviser, smigre vi os med et talrigt Besøg. Linker. Guber jun. Poschel.
Odense Adresse-Contoirs Efterretninger, 1836-04-02
Onsdag og Torsdag, den 6 og 7 April, holdes Examen i den private borgerlige Realskole. Skolens, Ungdommens og Oplysningens Venner indbydes at beære samme med deres hædrende og opmutrende Nærværelse. F. Hansen. N. Jensen. Hvis Forældre paa Landet skulde ønske at benytte Realskolen for deres Sønner, da er jeg villig, imod en billig Godtgjørelse, at modtage 1 a 2 Elever i mit Huus, at veilede dem tilligemed mine egne Sønner ved deres Hjemmearbeide, og at paatage mig en Faders Pligter med Hensyn til deres Opdragelse.
Odense Adresse-Contoirs Efterretninger, 1836-04-02
J denne Anledning bemærkes: at Realskolens Virksomhed, næst efter enhver Skoles almindelige Øiemed, gaaer ud paa, at forberede sine Elever til de militaire Akademier, til Konsterne, Handelen, Søefarten eller og, hvis Forældrene ønske det, til i en tidligere Alder at indtræde i de lærde Skolers 2den Den, Klasse. Skolens 70 Elever ere deelte i 1 Forberedelses- og 3 høiere Klasser, og undervises i 7 Timer daglig af 3 faste Lærere, 5 Privatlærere og Skolens tvende Bestyrere. Underviisningsgjenstandene ere, foruden de almindelige Skolevidenskaber: Tydsk, Fransk, Engelsk, Mathematik, Naturvidenskaberne, hvilken Underviisning gives paa Tydsk, Handelsregning, Tegning, Dands og Gymnastik. Desuden modtage de Elever, som skulle overgaae til de lærde Skoler, imod en billig Godtgjørelse af Forældrene, Underviisning i Latin. Trykte Planer for Skolen meddeles de ærede Forældre paa Forlangende af Undertegnede. N. Jensen.
Odense Adresse-Contoirs Efterretninger, 1836-04-02
Fra 1 Mai anbefaler Undertegnede sig til at sye Dameklæder efter nyeste Mode, saavelsom at give Underviisning i samme. Ærbødigst Odense den 1 April 1836. M. Petersen, boende ved Vindegadsporten No. 517.
Odense Adresse-Contoirs Efterretninger, 1836-04-02
Til Undertegnede er ankommen en hvidbruun Han=Hønsehund, som Eieren kan afhente, imod dette Avertissements Betaling. Wissenberg Kroe. A. Nielsen. 300 Rbdlr. Sedler, af Hverringe Godses Overformynderie er, mod anordnet Sikkerhed, at faae til Laans i 11 Juni Termin, naar man henvender sig til Hverringe den 16 Marts 1836. Hegelund.
Odense Adresse-Contoirs Efterretninger, 1836-04-02
Af Odense Fattigvæsens Midler er til Udlaan i forestaaende 11 Juni Termin 1836, imod anordningsmæssig Sikkerhed, 500 Rbdlr. Sølv.
Odense Adresse-Contoirs Efterretninger, 1836-04-02
Kommissionen for Odense Fattigvæsen. Ægte rigaisk og godt reent dansk Sæde-Hørfrøe, af sidste Aars Avl bekommes billig hos Kjøbmand J. Nielsen.
Odense Adresse-Contoirs Efterretninger, 1836-04-02
Rødt Kløverfrøe af særdeles skjøn Qvallitet og af sidste Aars Avl, samt rene Sæde-Vikker a 4 Rbd. pr. Tønde er at bekomme hos Kjøbmand, J. Nielsen. Saaesæd, af Vikker og toradet Byg, avlet paa lette Jorder, samt Havre kan bekommes paa Aalykkegaard.
Odense Adresse-Contoirs Efterretninger, 1836-04-02
J Gaarden No. 396 paa Nørregade er de øverste Værelser, at faae til Leie førstkommende Michaeli Flyttetid. N. Løngreen. Til Nedbrydelse er til Salg, omtrent een Miil fra Odense, 16 Fag Ladebygning, enten samlet eller i to Partier, bestaaende af godt stærkt Ege-Undertømmer med Jernanker, og gode Fyr=Bjælker og Spær. Hos Steengel uden Vesterport i Odense kan faaes nærmere Underretning.
Odense Adresse-Contoirs Efterretninger, 1836-04-02
Mølle-Eiendom. En Mølle-Eiendom med et Tilliggende af cirkaa 130 Tdr. Land, gode Jorder, ønskes underhaanden bortsolgt paa billige Vilkaar. Det Nærmere erfares paa Adressekontoiret.
Odense Adresse-Contoirs Efterretninger, 1836-04-02
Efter Begjæring af vedkommende Skifteret, bliver den afgangne Skipper Michael Larsens Enke i Troense tilhørende Galease, "det gode Haab kaldet, drægtig 44 Kommercelæster, saaledes som denne i seilklar Stand findes beliggende ved Troense, bortsolgt Onsdagen den 6 April førstkommende, om Middagen Kl. 12, ved Auction, der afholdes paa selve Fartøiet. Konditionerne og Jnventarielisten ere forinden til Eftersyn her paa Kontoiret, og paavises Skibet til enhver Tid af Skipper Christian Mikkelsen Larsen af Troense. Lysthavende indbydes. Sunds Gudme Herredskontoir i Svendborg den 16 Marts Bruun.
Odense Adresse-Contoirs Efterretninger, 1836-04-02
Ho Formedelst Bopæls Forandring, lader Mads Jensen af Gaarden Skavenborg, i Brylle Sogn, sammesteds afholde Auction Tirsdagen den 19 April førstk. over endeel Ind- og Udboe, Meierie- og Avlsredskaber, samt nogle Kreature, saasom 3 Køer, i Hest og 1 Par Faar m.v. Auctionen begynder Kl. 9. Odense Herredsskontoir den 30 Marts 1836. C. A. Falbe.
Odense Adresse-Contoirs Efterretninger, 1836-04-02
Den til Onsdagen den 6 April førstkommende berammede Auction paa Komediehuussalen her i Byen over Kjøbmands vare, bliver efter Reqvirentens Begjering herved tilbagekaldt. Odense den 31 Marts 1836. Reimuth.
Odense Adresse-Contoirs Efterretninger, 1836-04-02
Torsdagen den 14 April førstk., Formiddag Kl. 9 og paafølgende Dag, afholdes offentlig Auction i Kjøbmand, Kaarups Gaard Nr. 5 paa Overgade her i Byen, over en Deel Urtekramvare, Jernvare, Farve= og Malervare, Steentøi, Glas, Kardus=Tobakker, Rom, Papir, Speile, Vægt skaale og Lodder, en stor Ballance, en Deel Foustager og Tønder m.v., hvorover trykte Kataloger kan erholdes paa Undertegnedes Kontoir 8 Dage førend Auctionen. Hvilket herved bekjendtgjøres til Lysthavendes Efterretning. Odense den 31 Marts 1836. Reimuth. Gregorius Nicolai de Klauman, Kongelig Majestæts Kammerjunker, Byefoged, Politiemester og første Raadmand i Odense, samt Herredsskriver i Bjerge Aasum Herreder.
Odense Adresse-Contoirs Efterretninger, 1836-04-02
Gjør vitterligt: at for mig haver andraget Prokurator Fich af Odense, hvorlunde han, efter Beneficium paupertatis og Fyens Stiftamtmandskabs ham tillagte Ordre, skal finde sig beføiet til, for Urtemand Niels Rasmussen af Odense, ifølge en denne derhos meddeelt Kongelig allernaadigst Bevilling af 1 hujus, at erhverve Mortificationsdom paa en af Reebslagermester Niels Bonnesen af Odense til Urtemand Anders Jversen under 16 Januar 1812 for 2000 Rd. D. C. udstædt og inden Odense Byetingsret den 21 Febr. næstefter tinglæst, forlængst indfriet, men uden i det Hele at være udslettet af Pantebogen, bortkommen Obligation, stor til Rest 100 Rbd. Sølv, hvorfor er givet 1ste Prioritets Panteret i det Udstæderen da tilhørende, paa Odense Kjøbstads store Heed beliggende, med No. 374 Litr. A betegnede saakaldte Tvillinghuus, med Urtehauge og øvrige Tilliggende. Thi indstævnes herved, efter Prokurator Fichs Begjæring, i Medfør af ovenanførte Kongelig allernaadigste Bevilling og paa den der foreskrevne Maade, med Aar og Dags Varsel, den eller dem, som maatte have indbemeldte, nu efter Pantebogen ikkun for et Restbeløb af 100 Rbd. Sølv gjeldende, Panteobligation i Hænde, at møde inden Odense Byetingsret paa Raadstuen i Odense den første Mandag i Julii Maaned 1837, om Formiddagen Kl. 10, med Obligationen at fremkomme, og deres lovlige Adkomst dertil at beviisliggjøre, da Citanten ellers, i Medhold af bemeldte allernaadigste Bevilling og efter nærmere fremlæggende Dokumenter, vil forvente og paastaae Obligationen ved Dom mortificeret, paa det den derefter af Pantebogen kan udslettes. Laugdag eller Forelæggelse, som er afskaffet ved Forordn. 5. Juni 1796, gives ikke. Til Bekræftelse under min Haand og Embedssegl. Odense Byefogedkontoir den 30 Marts 1836. S. Klauman. (L. S.)
Odense Adresse-Contoirs Efterretninger, 1836-04-02
Jndbo af medfølgende Bidrag til Tidshistorien. Ne 31. At frembringe et Naturspil til en uefterlignelig For= eller Bagside Grund til Bankosedler.
Odense Adresse-Contoirs Efterretninger, 1836-04-02
Til Publikum, Meddeelt.
Odense Adresse-Contoirs Efterretninger, 1836-04-03
65 Aargang. Fyens Stifts Kongelig allene. privilegerede. Adresse-Avis og Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1836-04-03
Redigeres, trykkes og udgives i Odense, af Søren Hempel, Kancellieraad. Søndagen. 3 April 1836. Jndhold. Almindelig Politik (Forsvar for Krakaus Besættelse). Spanien (Prokuradorernes forberedende Møde. JsturiPræsident. Frankerig (Kredit=Bevillingen af de hemmelige Udgivter antaget af Deputeertkammeret. Debatterne desangaaende).
Odense Adresse-Contoirs Efterretninger, 1836-04-03
Udenlandske Blandinger. Almindelig Politik.
Odense Adresse-Contoirs Efterretninger, 1836-04-03
En Berliner Skrivelse søger at gjendrive nogle Publicisters Forsøg paa at fremstille Skytsmagternes Forholdsregler imod Flygtningerne i Fristaten Krakau, som, en almindelig politisk Demonstration imod Engelland og Frankerig, da blot en reen Lokal=Aarsag, betinget af de tree interesserede Magters Stilling, ligger til Grund for samme. "Det ligger sandelig ikke i de østerrigske og preussiske Kabinetters Aand - hedder det videre – at skikke Familiefædre med Koner og Børn til Amerika, for saaledes at svare paa trædske Journal=Attringer eller Deputeredes og Parlamentlemmers Phraser. Man udførte hiin Forholdsregel, fordi Sammensværgelses=Planer i Krakau nærede Jldstoffet i Polen, truede Posen og Gallizien, og de tree Magters forenede Samvirken med Hensyn til polske Bevægelser er bestemt ved Tractater og mundtlig Aftale." Fra Krakau selv meldes, at det hele Antal af indrykkede Tropper kan beløbe sig til 3000 Md. Østerrigske Tropper holde Staden selv besat, Russerne og Preusserne ligge i Landsbyerne. Havde Præsidenten og Senatet havt Mod til at adlyde Magternes Opfordring, da vilde Gebetets Rømning være opnaaet uden fremmede Troppers Jndrykning. Men de stode under Klubbernes Rædselsystemhvilke tillode sig allehaande Trudsler og ikke lode det mangle paa Jnsinuationer, selv hos det smukke Kjøn, for at antage sig deres Sag. Der manglede desuden Liste over de Fremmede, og om Anmeldelse af de Ankommende, eller Passers Foreviisning m. m. var Talen aldrig. Da en Mængde ubemidlede Mennesker nu ikke længer vil falde det Offentlige til Byrde, har Staden kun vundet ved den foretagne Rensning." Jøvrigt have flere forviste Jndivider faaet Tilladelse at vende tilbage til Krakau, efter at have tilstrækkelig godtgjort, at de ingen Deel have havt i de sted fundne revolutionaire Planer. Andre af de til Amerika bestemte Polakker, som besidde Eiendomme i Krakau, ophold sig med den østerrigske Regjerings Tilladelse endnu i Podgorte, for at ordne deres Anliggender.
Odense Adresse-Contoirs Efterretninger, 1836-04-03
Spanien. J et forberedende Møde har Procuradores=Kammeret, eenstemmig valgt den forrige Præsident, Hr. Jsturis, til atter at beklæde denne Post, og Dhrr. Onis og Caballere. til Sekretairer. Den Sidstes Valg holdes for at være af saa meget større Betydenhed, som hans Liberalisme langt overgaaer det Mendizabalske Kabinets. - Frygten for Cabreras Bevægelser er forsvunden, siden han igjen er trukket til Provindsen Valencia, efterat have udplyndret nogle Landsbyer i Omegnen af Cuenga.
Odense Adresse-Contoirs Efterretninger, 1836-04-03
Udenlandske Blandinger. Storbrittannien. J Edinburg er holdt en Forsamling, hvori Man tog meget skarpe Beslutninger imod Kra kaus Besættelse.
Odense Adresse-Contoirs Efterretninger, 1836-04-03
Handels=Forbindelserne imellem Engelland og Grækenland tiltage saaledes, at den direkte Jndførsel herfra til Patras er steget til det Treedobbelte imod før. J Ægina og Eubøa er alt oprettet engelske Fabriker. Paa de joniske Øer har Lord=Over=Kommissairen villet blande sig for meget i Municipal-Authoriteternes Virksomhed; hvori han dog ikke har fundet Medhold hos Regjeringen.
Odense Adresse-Contoirs Efterretninger, 1836-04-03
Jfølge de sidste Efterretninger fra Madras har Rajahen af Gumaur rebelleret og et Troppekorps er afsendt, for at lære ham Mores.
Odense Adresse-Contoirs Efterretninger, 1836-04-03
Spanien. Den danske Charge d'Affaires Kok i Madrid, er myrdet af Stratenrøvere.
Odense Adresse-Contoirs Efterretninger, 1836-04-03
Frankerig. J de Forenede Stater er et fordums Medlem af Nationalkonventet, Lakanal, nylig død. Som en af dem, der havde stemt for Ludvig XVls Død, blev han forviist ved Bourbonnernes Tilbagekomst 1815. Efter 1830. kunde han have vendt tilbage, men gjorde det ikke, endskjøndt han atter var optaget til Medlem af Akademiet for de moralske og politiske Videnskaber. ne Jfølge en Telegraf=Depesche fra Toulon af 23 Marts er Linieskibet Trocadero paa 120 Kanoner der paa Rheden, blevet et Rov for Luerne. Da Vinden ikke var stærk, blev Tøihuset og de andre Krigskibe reddet. Skaden anslaaes til 3 Millioner Fr.
Odense Adresse-Contoirs Efterretninger, 1836-04-03
Nederlandene. Den berømte belgiske Maler Hr. Verboekhoven har havt den Grille, at formaae Menagerie Eieren Martin til at tage sig med ind i et Løve=Buur, for ret at kunne aftegne en Løve efter Naturen. Han skal ogsaa med største Rolighed have udført det vovelige Forsøg. Tydskland. Siden de i sin Tid berømte Junius=Breve har intet politisk Skrift vakt større Opmærksomhed, end det i Engelland trykte Portfolio, som skal indeholde diplomatiske Actstykker, hvilke i sin Tid vare oversendte Polens Statholder, Storfyrst Constantin, fra Petersburg, men ved Udbrudet af den polske Opstand udtoges af det Warschauer, Statskancellie.